- Hindi News
- National
- तिवाड़ी ने पहले कहा संघर्ष नहीं कर रहा, सीख दे रहा हूं बाद में बोले संघर्ष में खड़े रहने वाले आकाश
तिवाड़ी ने पहले कहा- संघर्ष नहीं कर रहा, सीख दे रहा हूं बाद में बोले- संघर्ष में खड़े रहने वाले आकाशदीप बनते हैं
जयपुर| दीनदयालस्मृति संस्थान, किशनपोल मंडल की बैठक मंगलवार को पुरानी बस्ती के बालानंद जी का मठ में रखी गई। इसके मुख्य अतिथि विधायक घनश्याम तिवाड़ी थे। उन्होंने अपने चिर परिचित अंदाज में किसी का नाम लिए बगैर कहा कि वे किसी से व्यक्तिगत द्वेष नहीं रखते हैं। इस दौरान लोगों घनश्याम तिवाड़ी संघर्ष करो हम तुम्हारे साथ हैं के नारे लगाए तो तिवाड़ी ने पहले कहा कि वे संघर्ष नहीं कर रहे हैं। बल्कि सीख दे रहे हैं। साथ चलने का वादा कर रहे हैं। हालांकि अपने संबोधन के अंत में कार्यकर्ताओं से मुखातिब होते हुए कहा कि जो आंधी तूफान संघर्ष में खड़े रहते हैं वे सामान्य दीप नहीं रहते बल्कि आकाशदीप बन जाते हैं।
तिवाड़ी ने अगले माह दीनदयाल वाहिनी के गठन की घोषणा की। साथ ही कहा कि वाहिनी हर वार्ड विधानसभा में जाएगी और लोगों से पूछेगी कि विधायक क्षेत्रीय पार्षद कैसे काम कर रहे हैं। साथ ही उनका रिपोर्ट कार्ड बनाया जाएगा। बालानंद जी के मठ में पौषबड़ा प्रसादी तथा एकात्म मानववाद व्याख्यान के नाम पर लोगों को बुलाया गया था।
कार्यक्रम में वार्ड 77 के अध्यक्ष मधुकांत मोदी, भाजपा जयपुर शहर के पूर्व महामंत्री अजय पारीक, पार्षद भंवरलाल छीपा, भाजपा के भारत शर्मा, विमल अग्रवाल घनश्याम गहलोत तथा भाजपा किशनपोल मंडल के असंतुष्ट खेमे से जुड़े लोग अधिक संख्या में दिखाई दिए।
tgl_Latn sot_Latn hin_Deva hin_Deva hin_Deva hin_Deva bho_Deva